Šimons Vinavers

Šimons Abramovičs Vinavers (;  Varšava —  Varšava) bija ebreju izcelsmes Polijas šahists.

 Biogrāfija 
Viens no spēcīgākajiem Eiropas šahistiem 1860.—1880. gados. Sevi pieteicis 1867. gadā Parīzes starptautiskajā šaha turnīrā, kurā izcīnījis 2. vietu.Paris (1867) 1868. gadā Varšavā uzvarējis pirmajā šaha turnīrā tagadējās Polijas teritorijā. 1875. gadā mačā pieveicis Krievijas meistaru Iļju Šumovu ar 5:2. 1878. gadā Parīzē dalījis pirmo vietu ar Johannesu Cukertortu, bet pēc papildu mača palicis otrais.Paris (1878) 1881. gadā starptautiskajā šaha turnīrā Berlīnē dalījis trešo vietu ar Mihailu Čigorinu.Berlin 1881 1882. gadā Vīnē dalījis pirmo vietu ar Vilhelmu Steinicu.Vienna (1882) Lielāko panākumu guvis 1883. gadā Nirnbergā, kad kļuvis par 3. Vācijas šaha kongresa uzvarētāju.Nuremberg (1883)

Pēc tam ilgi nav piedalījies šaha turnīros, un tikai 1890. gados atkal atgriezies šahā. Tomēr tajos laikos jau bija parādījusies jauna šahistu paaudze, un Vinavers vairs nespēja atkārtot iepriekšējos panākumus. 1892. gadā Drēzdenes un 1896. gada Budapeštas šaha turnīros viņš ieņēma tikai 6. vietu. 1896. gadā Vinavers zaudēja maču Dāvidam Janovskim ar 2:5. 1901. gadā 63 gadu vecumā viņš piedalījās savā pēdējā šaha turnīrā Montekarlo, kur palika priekšpēdējā vietā.Monte Carlo (1901)

Vinavers ir devis nozīmīgu ieguldījumu šaha atklātņu teorijā. Viņa vārdā ir nosaukts Franču aizsardzības variants — 1.e4 e6 2.d4 d5 3.Zc3 Lb4, kā arī gambīta variants Slāvu aizsardzībā — 1. d4 d5 2. c4 c6 2. Zc3 e5.

 Atsauces 

 Ārējās saites 

Kategorija:1838. gadā dzimušie
Kategorija:1919. gadā mirušie
Kategorija:Mazovijas vojevodistē dzimušie
Kategorija:Polijas šahisti
Kategorija:Polijas ebreji